रुस

Image:National Anthem of Russia (2000), instrumental, one verse.ogg
frameless
frameless

रुस वा रसिया छगु त्रान्सकन्तिनेन्तल देय् ख। थ्व देय् उत्तरी युरेसिया (एसिया व युरोप)य् ला। १,७०,७५,४०० वर्ग किलोमिटर क्षेत्रफल दुगु थ्व देय् हलिमया दक्ले तधंगु देय् ख। हलिमया २गु तधंगु देय् क्यानादा स्वया थ्व देय् थ्यं-मथ्यं २ गुना तधं। थ्व देय्‌य् यक्व मात्राय् खनिज व उर्जा स्रोत दु।  रुसया जनसंख्या हलिम देय्‌ कथंया जनसंख्याय् ९गु दक्ले तधंगु जनसंख्या ख। रुसया लागाय् नर्वे, फिनल्यान्ड, इस्टोनिया, ल्याट्भिया, लिथुआनिया, पोल्यान्ड, बेलारस, युक्रेन, ज्योर्जिया, अजरबैजान, कजाखस्तान, चीन, मङ्गोलिया, व उत्तर कोरिया ला। थ्व देय्‌यात संयुक्त राज्य अमेरिका (अलास्काय्), स्वीडेन, व जापाननाप चिधंगु लया पुचः (क्रमशःबेरिङ स्ट्रेट, बाल्टिक समुद्र, व La Pérouse स्ट्रेट)नं बायातगु दु। 

न्हापा सोभियत संघीय समाजवादी गणतन्त्रया सोभियत संघ (USSR)या छगु गणराज्य रुस, डिसेम्बर १९९१या सोभियत संघया बाय्‌ज्या धुंका रूसी संघ जुल। सोभियत युग धुंका सोभियत युनियनया रुसय् लाःगु जनसंख्या व उद्योग रुसयात हस्तान्तरण जुल। 

रुसया बिघटन धुंका वगु न्हुगु देय् रुसी संघ सोभियत संघ थें ग्रेट पावर जुया पिहां वल।Danilovic, op. cit., p38 थ्व देय्‌यात उर्जा सुपरपावरया कथं नं काय्‌गु या। थ्व देय्‌यात सोभियत युनियनया उत्तराधिकरीया कथं संयुक्त राष्ट्र सुरक्षा काउन्सिलय् स्थायी सिट ब्युगु दु नापं कूटनीतिक रुपय् नं थ्व देय्‌यात सोभियत संघया उत्तराधिकारीया कथं काय्‌गु या। थ्व देय् हलिमया आणविक शक्ति दुगु देय्‌य् छगु ख। रुस कमनवेल्थ अफ इन्डिपेन्डेन्ट स्टेट्सया मूओ देय्‌ व जी८या छगु सदस्य नं ख। 
 इतिहास 
रुस न्हापा मंगोलतेगु अधीनय् लागु छगु युरोपेली देय् ख। लिपा रसियनतेसं मंगोलतेत पितनाछ्वया थगु देय् देकुगु ख। रुसयागु जुजुतेत जार धका धाइ। जारतेत बोलिसेभिक पार्टी नं क्रान्ति याना बुके धुंका थ्व देय् सोभियत संघयागु मू खण्ड जुल। सोभियत संघयागु विघटन धुंका रुस गणतन्त्रयागु पलिस्था जुल। 

 भूगोल 
थ्व देय् उत्तर गोलार्धयागु उत्तरी थासे ला। युरोप व एसियायागु दक्ले उत्तरयागु थाय् थ्व हे देय्‌यागु अधीने ला। थ्व देय्‌यागु मू सहर मस्को व सन्त पिटरबर्ग ख। थ्व देय्‌यागु मू खुसि भोल्गा ख। 

 अर्थतन्त्र 
थ्व देय्‌य् येक्व प्राकृतिक स्रोतत दु। थ्व स्रोतय् पेट्रोलियम, प्राकृतिक ग्यांस आदि ला। 

 राजनीति 
थ्व देय्‌ छगु संसदीय प्रणाली दुगु देय् ख। थ्व देशय् राष्ट्रपति व प्रधानमन्त्री दु। 

 लिधंसा 

पुचः:देय्